100.5FM RADIO LAEVELD | Podcast , ±1 min episodes every 21 hours	|
685 Mpumalanga-koorlede neem deel aan Skoolkoor-Eisteddfod
Die Onderwysdepartement in Mpumalanga sal tot Vrydag deur 685 koorlede verteenwoordig word op die ABC Motsepe Suid-Afrikaanse Skoolkoor-Eisteddfod. Die Departement van Basiese Onderwys bied dit by die Rhema Bybelkerk in Randburg aan. 'n Woordvoerder van die departement, Gerald Sambo, sê hierdie geleentheid is sedert 2016 die belangrikste kulturele gebeurtenis op die jaarlikse skoolkalender.
Mbombela-stadion verwag om binne die volgende twee weke alle kaartjies na die Springboktoets teen die All Blacks uit te verkoop.
Die wedstryd is op 6 Augustus.
Stadion-bestuurder, Roelf Kotze, sê hy verwag 'n vol stadion. Slegs van die R1 000 kategorie-kaartjies is nog beskikbaar.
Hy raai plaaslike inwoners aan om hul kaartjies by die stadionkantoor te koop, sodat hulle kan kies presies waar hulle wil sit.
Alle beperkings op bywoning asook vereistes vir soos toetse of inentings is verlede week opgehef.
Pelgrimsrus aangewys as die Dorp van die Jaar-finalis vir Mpumalanga
Pelgrimsrus is aangewys as die Mpumalanga-finalis in Kwêla se Dorp van die Jaar-kompetisie.
Leona Oosthuizen sê dit beteken baie vir hierdie toeristedorp, die enigste lewende museum in die land. Boonop word die dorp volgende jaar 150 jaar oud, en word die Internasionale Goudpan-kampioenskappe hier aangebied.
Sodra die finalis is elke streek aangewys is, het die publiek vanaf 17 Julie om vir hul gunsteling dorp te stem.
Winterklasse skop af vir matrikulante in Mpumalanga
Winterklasse skop vandag af vir sowat 25-duisend graad 12-leerlinge in Mpumalanga. Die onderwysdepartement bied die klasse in 135 sentrums aan vir leerlinge aan skole wat 'n matriekslaagsyfer van minder as 70-persent behaal het in 2021. Volgens 'n woordvoerder van die departement, Gerald Sambo, is onderwysers met uitstekende rekords gekies om die klasse aan te bied om leerlinge te help voorberei vir die eindeksamen.
Pumas wyd geloof vir Curriebeker-sege
Intussen stroom gelukwensings in vir die span. Die Mpumalanga premier, Refilwe Mtshweni-Tsipane, beskryf dit as 'n oorwinning vir inwoners van die provinsie en rugby.
Volgens die VF Plus dien dit as 'n bewys dat die krag van sport nooit onderskat kan word nie.
Opgehoopte rekeninge in Mpumalanga stem die DA tot kommer
Die DA in Mpumalanga is bekommerd dat provinsiale regeringsdepartemente meer as 800-miljoen-Rand in opgehoopte rekeninge van die vorige boekjaar oorgedra het. Volgens Bosman Grobler sal dit hul vermoë belemmer om in die huidige boekjaar, wat in April afgeskop het, dienste te lewer. Die departemente van onderwys en gesondheid skuld die meeste.
Airlink Pumas hoop om die Curriebeker huis toe te bring
Die Pumas-span is vanoggend luidrugtig deur ondersteuners afgesien by Mbombela-stadion onderweg na Kimberley waar hulle môre teen die Griekwas speel in hul eerste Curriebeker-einstryd ooit.
Afrigter, MJ Mentz, sê hoop om die beker huis toe te bring.
Man kry twee keer lewenslank vir Mjejane-verkragting en moord
Die 40-jarige Hendrick Nicholas Janse van Rensburg is gister twee lewenslange vonnisse opgelê deur die Mpumalanga Hooggeregshof in Mbombela. Jy het in Oktober 2019 die 20-jarige Andiswa Zitha met 'n houtlepel verkrag en by Mjejane naby Komatipoort agtergelaat. Sy is die volgende dag in Tonga-hospitaal aan haar beserings dood. Janse van Rensburg is twee jaar later in 'n drinkplek in Kamhlushwa aangekeer. Volgens Brigadier Selvy Mohlala sal hy sy twee vonnise gelyklopend uitdien.
DA maak alarm oor minder koshulp vir Mpumalanga se behoeftiges
Die DA in Mpumalanga het 'n skrywe gerig aan die LUR vir maatskaplike ontwikkeling, Lindiwe Ntshalintshali, om te vra dat haar departement ophou om aan al hoe minder inwoners van die provinsie voedselhulp voorsien.
Jane Sithole soveel mense is werkloos, en met stygende pryse, het meer mense eerder hulp nodig.
In 2019/20 is meer as 61-duisend mense gehelp. Volgens die DA wil hulle vanjaar slegs 3-duisend help.
DA vra vir vaardigheids-oudit
Die DA se Jane Sithole het vanoggend 'n beroep gedoen op 'n vaardigheids-oudit in plaaslike munisipaliteite in Mpumalanga. Sy het gepraat tydens die sitting in die wetgewer waartydens die premier, Refilwe Mtshweni-Tsipane, haar begroting vir die huidige finansiële jaar ter tafel gelê het.
Drie jaar tot breë breëband-internet toegang
Die Mpumalanga premier, Refilwe Mtshweni-Tsipane, het vanoggend haar begroting aan die wetgewer voorgelê.
"SA Connect" teiken toegang tot breëband-internet vir 80% van alle gemeenskappe binne die volgende drie jaar.
Nog R60m geoormerk vir Jeug Ontwikkelingsfonds
Die premier van Mpumalanga, Refilwe Mtshweni-Tsipane, het vanoggend haar begroting vir die huidige boekjaar aan die wetgewer in Mbombela voorgelê vir goedkeuring.
Die Jeug Ontwikkelingsfonds is reeds op die been gebring om werkloosheid onder die jeug in die provinsie teen te werk, deur geld te bewillig vir hul ondernemings.